
ŠAKIŲ RAJONO SAVIVALDYBĖS TARYBA

SPRENDIMAS
DĖL KULTŪROS CENTRŲ VADOVŲ TARNYBINIŲ ATLYGINIMŲ PRIEDŲ TVIRTINIMO
2013 m. sausio 31 d. Nr. T-27
Šakiai


Rajono savivaldybės taryba, vadovaudamasi Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių  įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr. 28-655) 4 punktu, Kultūros ministro 2012 m. spalio 9 d. įsakymu Nr. 677 „Dėl kultūros įstaigų darbuotojų darbo apmokėjimo“ (Žin., 2012, Nr. 118-5965) patvirtintais kultūros įstaigų darbuotojų tarnybinių atlyginimais ir X skyriuje numatytomis kitomis darbo apmokėjimo sąlygomis bei atsižvelgdama į Lietuvos liaudies kultūros centro direktoriaus 2009 m. lapkričio 11 d. įsakymu Nr. V-72 patvirtintus Šakių rajono mėgėjų meno kolektyvų grupavimo į kategorijas pagal meninį lygį, rezultatus, nusprendžia:

1. Nustatyti rajono savivaldybės kultūros įstaigų vadovams priedus prie tarnybinių atlyginimų: 


1.1. Gelgaudiškio kultūros centro direktoriui Edgarui Pilypaičiui:


1.1.1. nuo 2013 m. sausio 1 d. 4,5 BMA koeficiento už vadovavimą mažajam vokaliniam ansambliui, chorui „Gauda“, folkloro ansambliui „Šilupė“ bei pasiektus šių kolektyvų rezultatus;

1.1.2. nuo 2013 m. sausio 1 d. 30 proc. priedą prie tarnybinio atlyginimo už papildomą darbą, viršijantį įprastą darbo krūvį, susijusį su Gelgaudiškio dvaro sodybos kultūrine ir ūkine veikla.

1.2. Kudirkos Naumiesčio kultūros centro direktorei Laimai Mockevičienei nuo 2013 m. sausio 1 d. 3,0 BMA koeficiento už vadovavimą mėgėjų teatrui „Savi“ ir jumoro grupei „Kanapa“ bei pasiektus šių kolektyvų rezultatus.


2. Pripažinti netekusiu galios rajono savivaldybės tarybos 2012 m. sausio 22 d. sprendimą Nr. T-28 „Dėl kultūros įstaigų vadovų tarnybinių atlyginimų ir priedų tvirtinimo“. 

Savivaldybės mero pavaduotoja,

pavaduojanti savivaldybės merą



Rima Rauktienė

